ते ओ.....! बस ! होर नेईं गिनां। खरा, जियां आक्खो !हुन खुल्ली गेइयां अक्खीं चुल्ल-कुकरू साहब ! बोलो नां ! सप्प की सिंघी गेदा ऐ ? डरा दे ओ क ? खरा खर, आऊं समझी गेआं। तुन्दी समस्या बी उयै केड़ी लबदी ऐ जड़ी दुनिया दे महान साहित्यकार, उपदेशक ते सुधारक श्रीमान महात्मा तालस्ताये हुन्दी ही। ओ अनुभवी सहित्यकार जड़ा युद्द-भूमी च तोपें दे गोलें शा नेईं सा डरेआ, ज़िन्न बड़े-बड़े दुखें दा मुकाबला हस्सी-हस्सीए कीता हा, ओ महापुरष जेकर त्रांदा ते त्रबकदा हा तां उस नारी कशा जिसी तुस अबला आखदे ओ।